**Nadlimitná zákazka zadávaná postupom verejnej súťaže podľa § 66 ods. 7 písm. b) zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov.**

**Zákazka na poskytnutie služby**

##### **SÚŤAŽNÉ PODKLADY**

PREDMET VEREJNÉHO OBSTARÁVANIA:

**Zabezpečenie stravovania pre žiakov Strednej odbornej školy, Jesenského 903, 980 61 Tisovec**

V Banskej Bystrici, jún 2024

**OBSAH SÚŤAŽNÝCH PODKLADOV**

**A. POKYNY NA VYPRACOVANIE PONUKY**

1. IDENTIFIKÁCIA VEREJNÉHO OBSTARÁVATEĽA

2. PREDMET ZÁKAZKY

3. KOMPLEXNOSŤ DODÁVKY A VARIANTNÉ RIEŠENIE

4. MIESTO, TERMÍN POSKYTNUTIA SLUŽBY A SPÔSOB PLNENIA PREDMETU ZÁKAZKY

5. ZDROJ FINANČNÝCH PROSTRIEDKOV

6. DRUH ZÁKAZKY

7. ZÁBEZPEKA PONUKY A LEHOTA VIAZANOSTI PONUKY

8. KOMUNIKÁCIA MEDZI VEREJNÝM OBSTARÁVATEĽOM A ZÁUJEMCAMI/ UCHÁDZAČMI

9. VYSVETLENIE A ZMENY

10. OBHLIADKA MIESTA POSKYTNUTIA SLUŽBY PREDMETU ZÁKAZKY

11. VYHOTOVENIE PONUKY

12. JAZYK PONUKY

13. MENA A CENY UVÁDZANÉ V PONUKE

14. OBSAH PONUKY

15. NÁKLADY NA PONUKU

16. PREDKLADANIE PONÚK

17. OTVÁRANIE PONÚK

18. VYHODNOTENIE SPLNENIA PODMIENOK ÚČASTI

19. VYHODNOCOVANIE PONÚK

20. PRAVIDLÁ ELEKTRONICKEJ AUKCIE

21. INFORMÁCIA O VÝSLEDKU VYHODNOTENIA PONÚK

22. UZAVRETIE RÁMCOVEJ DOHODY A NÁJOMNEJ ZMLUVY A POSKYTNUTIE SÚČINNOSTI POTREBNEJ NA UZAVRETIE RÁMCOVEJ DOHODY A NÁJOMNEJ ZMLUVY

23. ZÁVEREČNÉ USTANOVENIA

B. OPIS PREDMETU ZÁKAZKY

1. ZÁKLADNÉ ÚDAJE CHARAKTERIZUJÚCE PREDMET ZÁKAZKY

2. VŠEOBECNÉ A KVALITATÍVNE POŽIADAVKY NA PREDMET ZÁKAZKY

C. OBCHODNÉ PODMIENKY

D. SPÔSOB URČENIA CENY

E. KRITÉRIA NA HODNOTENIE PONÚK A PRAVIDLÁ ICH UPLATNENIA

F. PODMIENKY ÚČASTI UCHÁDZAČOV

1. OSOBNÉ POSTAVENIE

2. EKONOMICKÉ A FINANČNÉ POSTAVENIE

3. TECHNICKÁ SPÔSOBILOSŤ ALEBO ODBORNÁ SPÔSOBILOSŤ

4. DOPLŇUJÚCE INFORMÁCIE K PODMIENKAM ÚČASTI

G. NÁVRH UCHÁDZAČA NA PLNENIE KRITÉRIÍ

PRÍLOHY:

Príloha č. 1 k SP Návrh rámcovej dohody

Príloha č. 2 k SP Návrh nájomnej zmluvy

Príloha č. 3 k SP Špecifikácia predmetu zákazky (Príloha RD)

Príloha č. 4 k SP Čestné vyhlásenie k uplatňovaniu medzinárodných sankcií

A. POKYNY NA VYPRACOVANIE PONUKY

1. **IDENTIFIKÁCIA VEREJNÉHO OBSTARÁVATEĽA**
   1. Verejný obstarávateľ

Názov: **Stredná odborná škola**

Sídlo: Jesenského 903, 980 61 Tisovec

IČO: 00161632

Typ verejného

obstarávateľa: verejný obstarávateľ podľa ust.. § 7 ods. 1 písm. d) ZVO

Štatutárny orgán: Ing. Anna Kožiaková, riaditeľka školy

Komunikačné rozhranie: https://josephine.proebiz.com

Adresa profilu: <https://www.uvo.gov.sk/vyhladavanie-profilov/detail/462>

* 1. V prípade tohto verejného obstarávania poskytuje verejnému obstarávateľovi podporné činnosti vo verejnom obstarávaní centrálna obstarávacia organizácia v zmysle § 15 ods. 2 písm. a) zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“):

Názov: **Banskobystrický samosprávny kraj**

Sídlo: Námestie SNP 23, 974 01 Banská Bystrica

IČO: 37828100

Kontaktná osoba vo

veciach procesu VO: Bc. Beáta Fulnečková - odborná referentka pre verejné obstarávanie, BBSK

E-mail: [beata.fulneckova@bbsk.sk](mailto:beata.fulneckova@bbsk.sk)

Kontakt: +421 949 014 600

Komunikačné rozhranie: https://josephine.proebiz.com/sk

1. **PREDMET ZÁKAZKY**
   1. Predmetom zákazky je poskytnutie služby, konkrétne zabezpečenie prípravy, dovozu a výdaja stravy (raňajky, obedy ,večere) pre žiakov SOŠ Tisovec, žiakov školského internátu pri SOŠ Tisovec a zamestnancov SOŠ Tisovec. Prípravu, dovoz a výdaj stravy je potrebné zabezpečovať denne, okrem víkendov, sviatkov a školských prázdnin. Súčasťou predmetu zákazky je aj prenájom nebytového priestoru určeného na prevádzkovanie výdajne jedál.
   2. Spoločný slovník obstarávania (CPV):
      1. Hlavný predmet, hlavný slovník:55520000-1 Služby hromadného stravovania
      2. Doplnkový predmet: hlavný slovník: 55524000-9 Služby hromadného stravovania pre školy
   3. Predmet zákazky nie je rozdelený na časti, uchádzači budú predkladať ponuky na celý predmet zákazky. Vzhľadom k povahe predmetu zákazky nie je možné predmet nijakým spôsobom rozdeliť. Uchádzač musí predložiť ponuku na celý premet zákazky uvedený v časti B. Opis predmetu zákazky týchto SP a v prílohách týchto SP.
   4. Podrobný opis predmetu zákazky je uvedený **v časti B. Opis predmetu zákazky** týchto SP (ďalej aj „SP“) a v prílohách týchto SP.
   5. **Celková predpokladaná hodnota zákazky** bola určená na **218 000,00 - EUR bez DPH**.
   6. Predpokladaná hodnota zákazky zahŕňa všetky náklady a plnenia poskytovateľa spojené s poskytnutím služby (príprava, dodanie a zabezpečenie výdaja stravy) v súlade so SP a ich prílohami.
   7. Verejný obstarávateľ upozorňuje, že si vyhradzuje právo neprijať takú ponuku, ktorej výška na dodanie/poskytnutie služby predmetu zákazky je vyššia ako predpokladaná hodnota zákazky.
2. **KOMPLEXNOSŤ DODÁVKY A VARIANTNÉ RIEŠENIE**
   1. Uchádzač predloží ponuku na celý predmet zákazky, tak ako je definovaný v týchto SP.
   2. Verejný obstarávateľ má podľa ustanovenia § 28 ods. 2 ZVO povinnosť v prípade, ak nerozdelí zákazku na časti, odôvodnenie uviesť v oznámení o vyhlásení verejného obstarávania alebo v súťažných podkladoch. V nadväznosti na vyššie uvedenú povinnosť verejný obstarávateľ uvádza nasledovné odôvodnenie nerozdelenia zákazky na časti.

Predmetom zákazky je poskytnutie služby, konkrétne ide o  prípravu, dodanie a zabezpečenie výdaja stravy v priestoroch Strednej odbornej školy, Jesenského 903, 980 61 Tisovec, ktorá je organizáciou v zriaďovateľskej pôsobnosti Banskobystrického samosprávneho kraja. Poskytovanie služby bude konkrétne pre Strednú odbornú školu, Jesenského 903, 980 61 Tisovec. Bližšie informácie týkajúce sa opisu predmetu zákazky sú uvedené v súťažných podkladoch, predovšetkým v **časti B. Opis predmetu zákazky** týchto SP (ďalej aj „SP“) a v prílohách týchto SP.

Z vyššie uvedených dôvodov bude verejný obstarávateľ predmetnú službu riešiť ako jednu dodávku, aby sa vzhľadom na charakter dodania služby, eliminovalo riziko kolízie poskytovateľov. Vzhľadom na vyššie uvedené skutočnosti nie je možné, resp. vhodné predmet zákazky rozdeliť na jednotlivé časti, pretože jeho prípadným rozdelením na akékoľvek časti by došlo k výraznému sťaženiu, až k zmareniu možnosti úspešného prevádzkovania školskej jedálne - príprava, dodanie a zabezpečenie výdaja stravy.

Na základe vyššie uvedeného, verejný obstarávateľ nepovažuje za vhodné deliť predmet tejto zákazky, keďže je potrebné zabezpečiť komplexné a v mnohých ohľadoch vzájomne neoddeliteľné poskytnutie služby (príprava, dodanie a zabezpečenie výdaja stravy) pre Strednú odbornú školu, Jesenského 903, 980 61 Tisovec. Okrem iných možných rizík, nerozdelenie predmetu zákazky na časti eliminuje riziko pochybností pri určení zodpovednosti konkrétneho poskytovateľa služby pri škodovej udalosti.

Vo výkladovom stanovisku ÚVO č. 2/2018 sa uvádza, že (cit.) „*pri konkrétnych prípadoch môžu existovať aj dôvody technického charakteru, ktoré neumožňujú alebo sťažujú rozdelenie zákazky na časti. Existujú rôzne dôvody, ktoré môžu brániť rozdeleniu zákazky*.“

Verejný obstarávateľ posúdil všetky vyššie uvedené okolnosti, pričom dospel k záveru, že delenie predmetu zákazky nie je účelné, naopak bolo by výrazne kontraproduktívne, a to najmä z dôvodov, že:

* rozdelenie zákazky na časti by pri poskytovaní služby spôsobovalo časové, personálne, organizačné a právne prekážky, ktoré by sťažovali poskytnutie služby;
* rozdelením zákazky by sa oslabila pozícia verejného obstarávateľa z hľadiska držania záruky a z hľadiska praktickej možnosti vymáhania zodpovednosti u poskytovateľov.

Z vyššie uvedených dôvodov verejný obstarávateľ ako osoba podľa § 7 ods. 1 písm. d) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“), po dôkladnom preskúmaní a následnom zvážení následkov možného rozdelenia predmetu zákazky na časti, má na základe všetkých vyššie uvedených dôvodov za to, že ak by sa obstarávaný predmet zákazky rozdelil na časti, v rámci ktorých by umožnil uchádzačom predkladať ponuky na samostatné časti predmetu zákazky, a v ktorých by napokon mohlo byť viacero rôznych úspešných poskytovateľov, tak potreba koordinácie dodávateľov jednotlivých častí zákazky, ktorá by bola pre riadne plnenie celého obstarávaného predmetu zákazky nevyhnutná, by mohla predstavovať vážne riziko ohrozenia riadneho plnenia obstarávanej zákazky.

* 1. Uchádzačom sa neumožňuje predložiť variantné riešenie. Ak uchádzač v rámci ponuky predloží aj variantné riešenie, nebude takéto variantné riešenie zaradené do vyhodnocovania.

1. **MIESTO, TERMÍN POSKYTNUTIA SLUŽBY A SPÔSOB PLNENIA PREDMETU ZÁKAZKY**
   1. Miestom poskytovania predmetu zákazky je adresa uvedená v zmysle bodu č. 1, článku 2 Rámcovej dohody - Miesto a termín plnenia Rámcovej dohody (Príloha č. 1 týchto SP).
   2. Predmet zákazky bude poskytovaný v čase a spôsobom v zmysle obchodných podmienok uvedených v Rámcovej dohode (Príloha č. 1 týchto SP) odo dňa nadobudnutia účinnosti Rámcovej dohody.
   3. Predmet zákazky bude realizovaný v čase a spôsobom podľa podmienok uvedených v týchto SP a ich prílohách.
2. **ZDROJ FINANČNÝCH PROSTRIEDKOV**
   1. Predmet zákazky bude financovaný z daňových príjmov BBSK a z vlastných prostriedkov verejného obstarávateľa.
3. **DRUH ZÁKAZKY**
   1. Predmetom týchto SP je postup pri zadávaní zákazky na poskytnutie služby podľa § 3 ods. 4 ZVO s predmetom zákazky vymedzeným v bode 2. týchto SP a v časti B. Opis predmetu zákazky týchto SP.
   2. Zákazka bude zadaná postupom verejnej súťaže podľa § 66 ods. 7 písm. b) ZVO, t. j. verejný obstarávateľ bude vyhodnocovať splnenie podmienok účasti podľa § 40 ZVO a vyhodnotenie ponúk z hľadiska splnenia požiadaviek na predmet zákazky podľa § 53 ZVO až po vyhodnotení ponúk na základe kritérií na vyhodnotenie ponúk.
   3. Výsledkom verejného obstarávania bude uzavretie **dvoch zmlúv**, konkrétne ide o zmluvy:
      1. Rámcová dohoda, ktorá nadobúda platnosť dňom jej podpísania oprávnenými zástupcami oboch zmluvných strán a účinnosť v súlade s § 47a) ods. 1 zákona č. 40/1964 Zb. Občianskeho zákonníka v platnom znení, dňom nasledujúcim po dni jej zverejnenia v Centrálnom registri zmlúv a v nadväznosti na účinnosť Nájomnej zmluvy. Poskytovateľ podpisom Rámcovej dohody dáva výslovný súhlas so zverejnením celého jej znenia a jej prípadných budúcich dodatkov. (Príloha č. 1 k SP); a v nadväznosti na účinnosť.
      2. Nájomná zmluva podľa zákona č. 446/2001 Z. z. o majetku vyšších územných celkov v znení neskorších predpisov, ktorá nadobúda platnosť dňom jej schválenia zastupiteľstvom BBSK a zároveň podpisom zmluvných strán a účinnosť dňom nasledujúcim po dni jej zverejnenia v Centrálnom registri zmlúv (Príloha č. 2 k SP).
   4. Podrobné vymedzenie záväzných zmluvných podmienok na poskytnutie služby, ktoré musia byť obsiahnuté v uzatvorených zmluvách, konkrétne v Rámcovej dohode a Nájomnej zmluve, obsahuje **časť B. Opis predmetu zákazky**, **C. Obchodné podmienky**, **D. Spôsob určenia** ceny a prílohy týchto SP. Verejný obstarávateľ bude od úspešného uchádzača požadovať záväzne dodržať minimálne zmluvné podmienky uvedené v časti C. Obchodné podmienky a v príslušných prílohách týchto SP.
4. **ZÁBEZPEKA PONUKY A LEHOTA VIAZANOSTI PONUKY**
   1. Zábezpeka ponuky sa nevyžaduje, z uvedeného dôvodu verejný obstarávateľ neurčuje lehotu viazanosti ponúk.
5. **KOMUNIKÁCIA MEDZI VEREJNÝM OBSTARÁVATEĽOM A ZÁUJEMCAMI/ UCHÁDZAČMI**
   1. Verejný obstarávateľ bude pri komunikácii s uchádzačmi resp. záujemcami postupovať v zmysle § 20 ZVO prostredníctvom komunikačného rozhrania systému JOSEPHINE, tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi **počas celého procesu verejného obstarávania**.
   2. Poskytovanie vysvetlení, odovzdávanie podkladov a komunikácia (ďalej len **„komunikácia**“) medzi verejným obstarávateľom/záujemcami a uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.
   3. Všeobecné informácie k webovej aplikácií JOSEPHINE.

JOSEPHINE je na účely tohto verejného obstarávania softvér pre elektronizáciu zadávania zákaziek postupmi podľa ZVO. JOSEPHINE je webová aplikácia na doméne <https://josephine.proebiz.com>.

* 1. Na bezproblémové používanie systému JOSEPHINE je nutné používať jeden z podporovaných internetových prehliadačov:
* Mozilla Firefox verzia 13.0 a vyššia alebo
* Google Chrome,
* Microsoft Edge.
  1. Pravidlá pre doručovanie – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, t. j. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.
  2. Ak je odosielateľom zásielky verejný obstarávateľ, tak záujemcovi/ uchádzačovi bude na ním určený kontaktný email (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka/správa. Záujemca/uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca/uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
  3. Ak je odosielateľom informácie záujemca/ uchádzač, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systému JOSEPHINE v súlade s funkcionalitou systému.
  4. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „**ZAUJÍMA MA TO**“ (v pravej hornej časti obrazovky).
  5. Verejný obstarávateľ umožňuje neobmedzený a priamy prístup elektronickými prostriedkami k všetkým poskytnutým dokumentom / informáciám počas lehoty na predkladanie ponúk. Verejný obstarávateľ bude všetky dokumenty uverejňovať ako elektronické dokumenty v príslušnej časti zákazky v systéme JOSEPHINE.

1. **VYSVETLENIE A ZMENY**
   1. Záujemca môže v zmysle § 48 ZVO požiadať o vysvetlenie informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii prostredníctvom komunikačného rozhrania systému JOSEPHINE podľa vyššie uvedených pravidiel komunikácie. Vysvetlenie informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii verejný obstarávateľ bezodkladne oznámi všetkým záujemcom, najneskôr však šesť dní pred uplynutím lehoty na predkladanie ponúk za predpokladu, že o vysvetlenie sa požiada dostatočne vopred.
   2. Verejný obstarávateľ primerane predĺži lehotu na predkladanie ponúk, ak

* vysvetlenie informácií potrebných na vypracovanie ponuky alebo na preukázanie splnenia podmienok účasti nie je poskytnuté v lehote podľa bodu 9.1 aj napriek tomu, že bolo vyžiadané dostatočne vopred alebo
* v dokumentoch potrebných na vypracovanie ponuky alebo na preukázanie splnenia podmienok účasti vykoná podstatnú zmenu.
  1. Ak si vysvetlenie informácií potrebných na vypracovanie ponuky, návrhu alebo na preukázanie splnenia podmienok účasti hospodársky subjekt, záujemca alebo uchádzač nevyžiadal dostatočne vopred alebo jeho význam je z hľadiska prípravy ponuky nepodstatný, verejný obstarávateľ alebo obstarávateľ nie je povinný predĺžiť lehotu na predkladanie ponúk.

1. **OBHLIADKA MIESTA POSKYTNUTIA SLUŽBY PREDMETU ZÁKAZKY**
   1. V prípade záujmu, verejný obstarávateľ umožňuje vykonanie obhliadky.
   2. **Termín obhliadky bude záujemcovi určený individuálne, na základe ním doručenej žiadosti prostredníctvom komunikačného rozhrania systému JOSEPHINE**. Žiadosť o vykonanie obhliadky musí byť doručená najneskôr do uplynutia lehoty na predkladanie ponúk. Na žiadosti doručené po uvedenej lehote sa nebude prihliadať.
   3. Verejný obstarávateľ určí každému záujemcovi termín obhliadky a bezodkladne od doručenia žiadosti o obhliadku odošle záujemcovi oznámenie, v ktorom uvedie minimálne miesto, dátum a čas konania obhliadky. Obhliadka sa nemôže uskutočniť skôr ako dva pracovné dni odo dňa odoslania oznámenia o konaní obhliadky.
   4. Verejný obstarávateľ určuje pre každého zo záujemcov 60 minút ako maximálny čas trvania obhliadky.
   5. Počas obhliadky nebudú záujemcom poskytované iné informácie ako tie, ktoré sú uvedené v súťažných podkladoch a ich prílohách a ďalších dokumentoch potrebných na vypracovanie ponuky už poskytnutých verejným obstarávateľom.
   6. Na základe obhliadky môže záujemca požiadať verejného obstarávateľa o vysvetlenie, v takomto prípade postupuje podľa čl. 9 tejto časti SP.
2. **VYHOTOVENIE PONUKY**
   1. **Ponuka**, pre účely zadávania tejto zákazky**, je prejav slobodnej vôle uchádzača**, že chce za úhradu poskytnúť verejnému obstarávateľovi určené plnenie pri dodržaní podmienok stanovených verejným obstarávateľom **bez určovania svojich osobitných podmienok.**
   2. Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto SP.
   3. Ponuka musí byť vyhotovená elektronicky v zmysle § 49 ods. 1 písm. a) ZVO a vložená do systému JOSEPHINE umiestnenom na webovej adrese <https://josephine.proebiz.com/>.

Uchádzač svoju ponuku identifikuje uvedením obchodného mena alebo názvu, sídla, miesta podnikania alebo obvyklého pobytu uchádzača.

* 1. Pri tvorbe ponuky uchádzačom, ktorá bude po ukončení procesu verejného obstarávania podľa § 64 zákona o verejnom obstarávaní zverejnená na profile verejného obstarávateľa, je potrebné dbať na ochranu tých častí dokumentov, informácií a údajov v ponuke, ktoré podliehajú ochrane podľa osobitných predpisov.
  2. Ponuka je do systému JOSEPHINE vložená vo chvíli dokončenia spracovania obálky (priebeh spracovávania systém znázorňuje percentami vedľa príslušného tlačidla). Vloženie ponuky systém potvrdí hláškou „Uložené“ a samotná ponuka sa zobrazí v záložke Ponuky a žiadosti. Predloženú ponuku vidí uchádzač zobrazenú v záložke Ponuky a žiadosti s dátumom vloženia. Po odoslaní ponuky je uchádzačovi doručený notifikačný e-mail s informáciou o podanej ponuke.
  3. Doklady a dokumenty tvoriace obsah ponuky, požadované v týchto SP, musia byť k termínu predloženia ponuky platné a aktuálne.
  4. Uchádzač môže predbežne nahradiť doklady, prostredníctvom ktorých preukazuje splnenie podmienok účasti:
* **v zmysle § 39 ZVO jednotným európskym dokumentom**, v takomto prípade súčasťou jeho ponuky bude vyplnený jednotný elektronický dokument. Uchádzač môže prehlásiť splnenie podmienok účasti finančného a ekonomického postavenia a podmienky účasti technickej alebo odbornej spôsobilosti prostredníctvom globálneho údaju uvedeného v oddiel α IV. časti jednotného európskeho dokumentu
  1. V prípade, že uchádzač využije možnosť predkladania konkrétnych dokladov na preukázanie splnenia podmienok účasti, je povinný originálne doklady alebo ich úradne overené kópie (vrátane úradných prekladov) naskenovať a vložiť ich do systému ako súčasť ponuky. Verejný obstarávateľ môže požiadať uchádzača o doručenie všetkých dokladov predložených v ponuke aj v listinnej podobe s cieľom overiť originalitu dokladov.
  2. V prípade, že sú doklady, ktorými uchádzač preukazuje splnenie podmienok účasti vydávané orgánom verejnej správy (alebo inou povinnou inštitúciou) priamo v digitálnej podobe, musí uchádzač vložiť do systému tento digitálny doklad (vrátane jeho úradného prekladu ak je to podľa predchádzajúcich ustanovení potrebné).
  3. Ustanovenia ZVO týkajúce sa preukazovania splnenia podmienok účasti osobného postavenia prostredníctvom zoznamu hospodárskych subjektov týmto nie sú dotknuté.

1. **JAZYK PONUKY**
   1. Ponuky, návrhy a ďalšie doklady a dokumenty vo verejnom obstarávaní sa predkladajú v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.
2. **MENA A CENY UVÁDZANÉ V PONUKE**
   1. Uchádzačom navrhovaná zmluvná cena za predmet zákazky bude vyjadrená v eurách (EUR) a matematicky zaokrúhlená na dve desatinné miesta.
   2. Uchádzač navrhovanú zmluvnú cenu uvedie v zložení:

* **cena za celý predmet zákazky v EUR bez DPH,**
* **sadzba a výška DPH v EUR,**
* **celková cena za celý predmet zákazky v EUR s DPH – kritérium na vyhodnotenie ponúk.**

Podrobná štruktúra jednotlivých položiek je uvedená v časti G – Návrh uchádzača na plnenie kritérií týchto SP.

* 1. Ak uchádzač nie je platcom DPH, na túto skutočnosť vo svojej ponuke upozorní. Cena uchádzača, ktorý nie je platcom DPH, bude posudzovaná ako cena celkom.
  2. V prípade, ak sa uchádzač/Poskytovateľ, ktorý nie je platiteľom DPH počas plnenia zmluvy stane platcom DPH, táto skutočnosť nie je dôvodom na zmenu dohodnutých cien, resp. zliav.
  3. V prípade, ak je uchádzač zahraničnou osobou, uvedie celkovú cenu v EUR s DPH ako cenu v EUR bez DPH (bez DPH platnej v krajine sídla uchádzača) navýšenú o aktuálne platnú sadzbu DPH v SR (DPH odvádza v prípade úspešnosti jeho ponuky verejný obstarávateľ).
  4. Uchádzačovi nevznikne nárok na úhradu akýchkoľvek dodatočných nákladov, ktoré si nezapočítal do návrhu na plnenie kritérií. Všetky ceny, resp. návrhy na plnenie kritérií predložené uchádzačom musia zohľadňovať primerané, preukázateľné náklady a primeraný zisk.

1. **OBSAH PONUKY**
   1. Záujemca je povinný pri zostavovaní ponuky dodržať obsah uvedený v bode 14.2. tejto časti SP, pričom dodrží ustanovenia uvedené v bode 11 tejto časti SP.
   2. V predloženej ponuke prostredníctvom systému JOSEPHINE musia byť pripojené nasledovné naskenované doklady a dokumenty (v prípade .pdf súborov scany dokladov a dokumentov) tvoriace obsah ponuky, ktoré musia byť k termínu predloženia ponuky platné a aktuálne:
      1. **DOKLADY A DOKUMENTY NA PREUKÁZANIE SPLNENIA PODMIENOK ÚČASTI** vo verejnom obstarávaní, požadované v oznámení o vyhlásení verejného obstarávania a **v časti F. Podmienky účasti uchádzačov týchto SP.**
      2. Doklady a dokumenty na preukázanie a opísanie spôsobu **splnenia požiadaviek verejného obstarávateľa na predmet zákazky** (**viď bod 3. časť B. Opis predmetu zákazky týchto SP).**

* vyplnenú prílohu v časti G týchto SP Návrh uchádzača na plnenie kritérií
* vyplnenú prílohu č. 3 k SP Špecifikácia predmetu zákazky (Prílohy RD)
  + 1. V prípade skupiny dodávateľov čestné vyhlásenie skupiny dodávateľov, podpísané všetkými členmi skupiny alebo osobou/osobami oprávnenými konať v danej veci za každého člena skupiny, v ktorom vyhlásia, že v prípade prijatia ich ponuky verejným obstarávateľom **vytvoria všetci členovia skupiny dodávateľov pred uzavretím zmluvy s verejným obstarávateľom právne vzťahy potrebné z dôvodu riadneho plnenia zmluvy podľa ZVO a príslušných všeobecne záväzných právnych predpisoch.**
    2. V prípade skupiny dodávateľov vystavené plnomocenstvo pre jedného z členov skupiny, ktorý bude oprávnený prijímať pokyny za všetkých a konať v mene všetkých ostatných členov skupiny (vrátane prijímania akejkoľvek korešpondencie a listín od verejného obstarávateľa) v tomto verejnom obstarávaní, podpísanú všetkými členmi skupiny alebo osobou/osobami oprávnenými konať v danej veci za každého člena skupiny.
    3. **Príloha v časti G** týchto SP: **NÁVRH UCHÁDZAČA NA PLNENIE KRITÉRIÍ**, **vypracovaný** podľa časti **E. Kritéria na hodnotenie ponúk a pravidlá ich uplatnenia, časti D. Spôsob určenia ceny a podľa časti G. Návrh uchádzača na plnenie kritérií a prílohy č. 1 týchto SP.** Formulár „Návrh uchádzača na plnenie kritérií“ musí byť podpísaný osobou/osobami oprávnenými konať za uchádzača. V prípade skupiny dodávateľov musí byť podpísaný každým členom skupiny alebo osobou/osobami oprávnenými konať v danej veci za člena skupiny.
    4. Ďalšie dokumenty, ak to vyžadujú tieto SP.
  1. Z dôvodu zabezpečenia prehľadnosti ponuky a bezproblémovej komunikácie verejný obstarávateľ **odporúča** uchádzačom predložiť aj:
     1. obsah ponuky s uvedením zoznamu predložených dokladov a dokumentov (tzv. súpis dokumentov), podpísaný uchádzačom alebo osobou oprávnenou konať za uchádzača, v prípade skupiny dodávateľov musí byť podpísaný každým členom skupiny alebo osobou/osobami oprávnenými konať v danej veci za člena skupiny.
     2. identifikačné údaje uchádzača: obchodné meno/názov, adresa sídla uchádzača alebo miesto jeho podnikania, meno, priezvisko a funkcia osoby (osôb) vykonávajúcej funkciu štatutárneho orgánu (člena/členov štatutárneho orgánu) uchádzača, IČO, DIČ, IČ DPH, bankové spojenie (názov, adresa a sídlo peňažného ústavu/banky), číslo bankového účtu, kontaktné telefónne číslo, **e-mail.**

1. **NÁKLADY NA PONUKU**
   1. Všetky náklady a výdavkyspojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok verejného obstarávania.
2. **PREDKLADANIE PONÚK**
   1. **Ponuky musia byť doručené v lehote na predkladanie ponúk, ktorá je uvedená v oznámení o vyhlásení verejného obstarávania**, prostredníctvom ktorého bolo vyhlásené toto verejné obstarávanie. **Ponuka** uchádzača **predložená po uplynutí lehoty na predkladanie ponúk sa elektronicky neotvorí.**
   2. Ponuky sa budú predkladať elektronicky v zmysle § 49 ods. 1 písm. a) ZVO prostredníctvom systému JOSEPHINE, umiestnenom na webovej adrese <https://josephine.proebiz.com>.
   3. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com>.
   4. V predloženej ponuke prostredníctvom systému JOSEPHINE musia byť pripojené požadované naskenované doklady tak, ako je uvedené v týchto súťažných podkladoch a vyplnenie položkového elektronického formulára, ktorý zodpovedá návrhu na plnenie kritérií uvedenom v súťažných podkladoch.
   5. Ak ponuka obsahuje dôverné informácie, uchádzač ich v ponuke viditeľne označí.
   6. Uchádzačom navrhovaná cena za poskytnutie požadovaného predmetu zákazky, uvedená v ponuke uchádzača, bude vyjadrená v EUR (Eurách) s presnosťou na 2 desatinné miesta a vložená do systému JOSEPHINE v tejto štruktúre:

* **celková cena za celý predmet zákazky v EUR bez DPH,**
* **sadzba a výška DPH v EUR,**
* **celková cena za celý predmet zákazky v EUR s DPH – kritérium na vyhodnotenie ponúk.**

(pri vkladaní do systému JOSEPHINE označená ako „Jednotková cena (kritérium hodnotenia)“).

* 1. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).
  2. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
  3. Na ponuky predložené iným spôsobom (v listinnej podobe) sa nebude prihliadať.
  4. Uchádzač má možnosť sa registrovať do systému JOSEPHINE pomocou hesla i registráciou a prihlásením pomocou občianskeho preukazom s elektronickým čipom a bezpečnostným osobnostným kódom (eID).
  5. Predkladanie ponúk je umožnené iba autentifikovaným uchádzačom. Autentifikáciu je možné previesť nasledovnými spôsobmi:

1. v systéme JOSEPHINE registráciou a prihlásením pomocou občianskeho preukazu s elektronickým čipom a

bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.

1. nahraním kvalifikovaného elektronického podpisu (napríklad podpisu eID) štatutára danej spoločnosti na kartu

užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.

c) vložením dokumentu preukazujúceho osobu štatutára na kartu užívateľa po registrácii, ktorý je podpísaný elektronickým podpisom štatutára, alebo prešiel zaručenou konverziou. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.

d) vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod. O dokončení autentifikácie je uchádzač informovaný e-mailom.

* 1. Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
  2. Verejný obstarávateľ má za to, že predložením ponuky uchádzač zabezpečil aj súhlasy všetkých ostatných dotknutých osôb (subdodávateľov, osôb poskytujúcich prísľub tretej osoby) so spracovaním osobných údajov uvedených v predloženej ponuke podľa Nariadenia Európskeho parlamentu a rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, v prípade, ak to bolo potrebné. Uvedené platí aj pre prípad, ak ponuku predkladá skupina dodávateľov.

1. **OTVÁRANIE PONÚK**
   1. Otváranie ponúk sa uskutoční elektronicky (on-line), spôsobom podľa § 52 ods. 2 ZVO.
   2. **Miestom** „on-line“ sprístupnenia ponúk je **webová adresa** <https://josephine.proebiz.com/> a totožná záložka ako pri predkladaní ponúk. **Čas** otvárania ponúk **je uvedený v oznámení o vyhlásení verejného obstarávania**.
   3. Všetky prístupy do toho „on-line“ prostredia zo strany uchádzačov bude systém JOSEPHINE logovať a budú súčasťou protokolov v danom obstarávaní.
   4. On-line sprístupnenia ponúk **sa môže zúčastniť len uchádzač, ktorého ponuka bola predložená v lehote na predkladanie ponúk**. Pri on-line sprístupnení ponúk budú zverejnené informácie v zmysle ZVO.
   5. Verejný obstarávateľ najneskôr do piatich pracovných dní odo dňa otvárania ponúk pošle všetkým uchádzačom, ktorí predložili ponuky v lehote na predkladanie ponúk, zápisnicu z otvárania ponúk, ktorá obsahuje údaje zverejnené na otváraní ponúk.
2. **VYHODNOTENIE SPLNENIA PODMIENOK ÚČASTI**
   1. **Verejný obstarávateľ v zmysle § 66 ods. 7 písm. b) ZVO rozhodol, že vyhodnotenie splnenia podmienok účasti podľa § 40 ZVO a vyhodnotenie ponúk z hľadiska splnenia požiadaviek verejného obstarávateľa na predmet zákazky podľa ust. § 53 ZVO sa uskutoční po vyhodnotení ponúk na základe kritérií na vyhodnotenie ponúk.**
   2. Na proces vyhodnocovania splnenia podmienok účasti uchádzačov budú aplikované postupy uvedené v § 40 ZVO a § 152 ods. (4) ZVO.
   3. V zmysle § 152 ods. (5) ZVO, verejný obstarávateľ je bez ohľadu na § 152 ods. (4) ZVO oprávnený od uchádzača dodatočne vyžiadať doklad podľa § 32 ods. (2) písm. b) a c) ZVO.
   4. V súvislosti s vyššie uvedeným, verejný obstarávateľ v zmysle § 55 ods. 1 ZVO vyhodnotí:

* splnenie podmienok účasti podľa § 40 ZVO a
* splnenie požiadaviek na predmet zákazky podľa § 53 ZVO

u uchádzača, ktorý sa umiestnil na prvom mieste v poradí.

1. **VYHODNOCOVANIE PONÚK**
   1. Komisia na vyhodnotenie ponúk bude postupovať pri vyhodnocovaní ponúk v súlade s ust. § 53 ZVO.
   2. Verejný obstarávateľ v zmysle § 66 ods. 7 písm. b) ZVO rozhodol, že vyhodnotenie ponúk z hľadiska splnenia požiadaviek verejného obstarávateľa na predmet zákazky podľa ust. § 53 ZVO a vyhodnotenie ponúk z hľadiska splnenia podmienok účasti podľa ust. § 40 ZVO sa uskutoční po vyhodnotení ponúk na základe kritérií na vyhodnotenie ponúk a následne bude postupovať v súlade s bodom 18.4 týchto SP.
   3. Návrhy na plnenie kritérií sa budú vyhodnocovať podľa určených kritérií na hodnotenie ponúk (najnižšia cena).
   4. V prípade ak verejný obstarávateľ požiada uchádzača o vysvetlenie mimoriadne nízkej ponuky, vysvetlenie uchádzača sa musí týkať:

* hospodárnosti stavebných postupov, hospodárnosti výrobných postupov alebo hospodárnosti poskytovaných služieb,
* technického riešenia alebo osobitne výhodných podmienok, ktoré má uchádzač k dispozícii na dodanie tovaru, na uskutočnenie stavebných prác, na poskytnutie služby,
* osobitosti tovaru, osobitosti stavebných prác alebo osobitosti služby navrhovanej uchádzačom,
* dodržiavania povinností v oblasti ochrany pracovného práva najmä s ohľadom na dodržanie minimálnych mzdových nárokov, ochrany životného prostredia alebo sociálneho práva podľa osobitných predpisov,
* dodržiavania povinností voči subdodávateľom,
* možnosti uchádzača získať štátnu pomoc.

Uchádzač musí komisii verejného obstarávateľa na vyhodnotenie ponúk predložiť záväzný právny dokument (zmluva, dohoda a pod., originál prípadne úradne overená kópia) s výrobcom alebo predajcom tovarov, či poskytovateľom služieb, a to na všetky tovary, ktorých nie je uchádzač výrobcom, a tiež služby použité v súvislosti s dodávkou predmetu zákazky, spĺňajúcimi znaky mimoriadne nízkej ponuky, kde garantuje ceny počas celého obdobia realizácie dodávky.

* 1. Komunikácia medzi uchádzačom/uchádzačmi a obstarávateľom/komisiou na vyhodnotenie ponúk počas vyhodnotenia ponúk a vyhodnotenia splnenia podmienok účasti bude prebiehať elektronicky, prostredníctvom komunikačného rozhrania systému JOSEPHINE. Uchádzač musí písomné vysvetlenie/doplnenie ponuky na základe požiadavky doručiť obstarávateľovi prostredníctvom určenej komunikácie v systému JOSEPHINE.

1. **PRAVIDLÁ ELEKTRONICKEJ AUKCIE**
   1. Nepoužije sa.
2. **INFORMÁCIA O VÝSLEDKU VYHODNOTENIA PONÚK**
   1. Verejný obstarávateľ po vyhodnotení ponúk, po ukončení postupu podľa § 55 ods. 1 ZVO (ak sa bude uplatňovať) a po odoslaní všetkých oznámení o vylúčení uchádzača, záujemcu alebo účastníka bezodkladne písomne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile. Dotknutým uchádzačom je uchádzač, ktorého ponuka sa vyhodnocovala. Úspešnému uchádzačovi alebo uchádzačom oznámi, že jeho ponuku alebo ponuky prijíma. Neúspešnému uchádzačovi oznámi, že neuspel spolu s dôvodmi neprijatia jeho ponuky. Informácia o výsledku vyhodnotenia ponúk zasielaná dotknutým uchádzačom obsahuje najmä:

* identifikáciu úspešného uchádzača alebo uchádzačov,
* informáciu o charakteristikách a výhodách prijatej ponuky alebo ponúk,
* výsledok vyhodnotenia splnenia podmienok účasti u úspešného uchádzača, ktorý obsahuje informácie preukazujúce splnenie podmienok účasti týkajúcich sa finančného a ekonomického postavenia a technickej spôsobilosti alebo odbornej spôsobilosti vrátane identifikácie osoby poskytujúcej finančné zdroje podľa § 33 ods. 2 a osoby poskytujúcej technické a odborné kapacity podľa § 34 ods. 3,
* lehotu, v ktorej môže byť doručená námietka.

1. **UZAVRETIE RÁMCOVEJ DOHODY A NÁJOMNEJ ZMLUVY A POSKYTNUTIE SÚČINNOSTI POTREBNEJ NA UZAVRETIE RÁMCOVEJ DOHODY A NÁJOMNEJ ZMLUVY.**
   1. Verejný obstarávateľ uzatvorí zmluvy s úspešným uchádzačom postupom podľa § 56 ZVO. Uzavreté zmluvy nesmú byť v rozpore so súťažnými podkladmi a s ponukou predloženou úspešným uchádzačom. **Úspešný uchádzač a jeho subdodávatelia sú povinní na účely poskytnutia riadnej súčinnosti potrebnej na uzavretie zmlúv mať v registri partnerov verejného sektora zapísaných konečných užívateľov výhod.**
   2. Verejný obstarávateľ v zmysle § 56 ods. 8 ZVO požaduje **od úspešného uchádzača (poskytovateľa)**, aby predložil verejnému obstarávateľovi a to v lehote **do 10 pracovných dní** **odo dňa doručenia písomnej výzvy na poskytnutie súčinnosti potrebnej na uzavretie zmlúv**, a to po uplynutí lehoty podľa § 56 ods. 2 ZVO, scany nasledovných dokladov a dokumentov nasledovným spôsobom:

* **Elektronicky** prostredníctvom komunikačného rozhrania systému JOSEPHINE vo forme scan originálov alebo úradne overených fotokópií **(vo formáte .pdf):**

1. **Zoznam všetkých subdodávateľov a podiel subdodávok** s uvedením jeho identifikačných údajov, podielu a predmetu subdodávky a údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. V prípade využitia subdodávateľov úspešný uchádzač ku každému subdodávateľovi zároveň predkladá dôkaz o oprávnení na príslušné plnenie predmetu zákazky podľa § 32 ods. 1 písm. e) ZVO a dôkaz o zápise do registra partnerov verejného sektora, ak zákon pre takéhoto subdodávateľa tento zápis vyžaduje.

**V prípade, že uchádzač nevyužije subdodávateľov, predloží: „Čestné vyhlásenie Poskytovateľa, že na poskytovanie Služieb nebudú využití subdodávatelia“.**

Predmetné údaje o týchto subdodávateľoch sa stanú súčasťou Rámcovej dohody s úspešným uchádzačom ako Príloha č. 4 Rámcovej dohody – Zoznam subdodávateľov/Čestné vyhlásenie Poskytovateľa, že na poskytovanie Služieb nebudú využití subdodávatelia. Pravidlá zmeny subdodávateľov a povinnosť oznámiť zmenu subdodávateľov sú v súlade s § 41 ods. 4 zákona upravené v Prílohe č. 1 SP Návrh Rámcovej dohody.

1. **Scan vyplnenej a podpísanej** **Prílohy č. 4 k** **SP** **Čestné vyhlásenie k uplatňovaniu medzinárodných sankcií**. V súvislosti s aktualizovanou príručkou je verejný obstarávateľ v rámci každej zákazky bez ohľadu na jej finančný limit povinný požadovať od úspešného uchádzača čestné vyhlásenie, že sa na neho a jeho subdodávateľov nevzťahujú medzinárodné sankcie (viď kapitola 7 jednotnej príručky). Z uvedeného dôvodu je potrebné do všetkých zákaziek, ktoré boli vyhlásené v čase nadobudnutia účinnosti aktualizovanej príručky (19.04.2023) a ktoré budú vyhlasované, zapracovať v rámci poskytnutia riadnej súčinnosti potrebnej na uzatvorenie zmluvy povinnosť predložiť verejnému obstarávateľovi podpísanú prílohu č. 11 jednotnej príručky. Z uvedeného dôvodu verejný obstarávateľ požaduje predložiť v rámci poskytnutia súčinnosti prostredníctvom elektronického systému JOSEPHINE scan vyplneného a podpísaného **„Čestného vyhlásenia k uplatňovaniu medzinárodných sankcií“** v elektronickej podobe, ktoré je zároveň prílohou týchto Súťažných podkladov, konkrétne ako **Príloha č. 4 k SP**.
2. **Scan čestného vyhlásenia o predložení platnej poistnej zmluvy k podpisu zmluvy podľa podmienok dohode o poskytovaní služieb pri zabezpečení stravovania a Nájomnej zmluvy** bližšie špecifikovaných v bode č. 5, čl. 10, Práva a povinnosti zmluvných strán Rámcovej dohody.
3. **Scan vyplnených a podpísaných zmlúv spolu so všetkými prílohami. Konkrétne ide o Rámcovú dohodu spolu so všetkými prílohami a Zmluvu o nájme spolu so všetkými prílohami.**

* **Listinne** osobne alebo prostredníctvom poštovej prepravy resp. využitím inej doručovateľskej služby, na adresu verejného obstarávateľa: **Stredná odborná škola, Jesenského 903, 980 61 Tisovec:** 
  1. Vyplnenú a podpísanú **Rámcovú dohodu a Nájomnú zmluvu spolu so všetkými prílohami.** v požadovaných vyhotoveniach s platnosťou originálu (rovnopisoch) v závislosti od zmluvy o ktorú sa jedná.
  2. Verejný obstarávateľ vyžaduje od subdodávateľov, aby disponovali oprávnením na príslušné plnenie zmlúv podľa § 32 ods. 1 písm. e) ZVO. Táto skutočnosť sa preukazuje podľa pravidiel uvedených v zmluvách. To neplatí pre subdodávateľov, ktorých kapacity alebo zdroje boli využívané k preukázaniu splnenia podmienok účasti, tieto osoby musia spĺňať v plnom rozsahu požiadavky podľa § 32 zákona o verejnom obstarávaní. Všetky pravidlá týkajúce sa zmeny subdodávateľa sa nachádzajú v návrhu zmluvy a v časti C. Obchodné podmienky týchto SP.
  3. Verejný obstarávateľ vyhodnotí pred podpisom zmlúv doklady a dokumenty podľa bodu 22.2. a 22.3. z pohľadu obsahovej a vecnej správnosti. Nepredloženie dokladov a dokumentov podľa bodu 22.2. a 22.3. bude verejný obstarávateľ považovať za porušenie povinnosti úspešného uchádzača poskytnúť verejnému obstarávateľovi riadnu súčinnosť potrebnú na uzavretie zmluvy v zmysle § 56 ods. 8 ZVO.
  4. Rámcová dohoda a Nájomná zmluva uzavreté ako výsledok tohto verejného obstarávania nadobúdajú platnosť dňom podpisu oboma zmluvnými stranami.
  5. Zmluvy uzavreté týmto postupom verejného obstarávania nadobúdajú účinnosť, konkrétne:
     1. Rámcová dohoda nadobúda platnosť dňom jej podpísania oprávnenými zástupcami oboch zmluvných strán a účinnosť v súlade s § 47a) ods. 1 zákona č. 40/1964 Zb. Občianskeho zákonníka v platnom znení, dňom nasledujúcim po dni jej zverejnenia v Centrálnom registri zmlúv a v nadväznosti na účinnosť Nájomnej zmluvy;
     2. Nájomná zmluva podľa zákona č. 446/2001 Z. z. o majetku vyšších územných celkov v znení neskorších predpisov nadobúda platnosť dňom jej schválenia zastupiteľstvom BBSK a zároveň podpisom zmluvných strán a účinnosť dňom nasledujúcim po dni jej zverejnenia v Centrálnom registri zmlúv.
  6. Rámcová dohoda a Nájomná zmluva sa uzatvárajú na dobu určitú v trvaní **20 mesiacov** odo dňa účinnosti.
  7. Verejný obstarávateľ apeluje na uchádzačov, aby pristúpili zodpovedne k poskytnutiu súčinnosti k podpisu zmlúv, najmä, aby včas zabezpečili registráciu do Registra partnerov verejného sektora (podľa zákona č.315/2016 Z.z. ), resp. overili registráciu v Registri partnerov verejného sektora podľa § 22 zákona č.315/2016 Z.z. a to vo vzťahu k sebe ako zmluvnej strane a zároveň vo vzťahu k subdodávateľom, na ktorých sa táto povinnosť vzťahuje podľa zákona č. 315/2016 Z.z. Uchádzač bude postupovať pri registrácii podľa zákona č. 315/2016 Z.z.

1. **ZÁVEREČNÉ USTANOVENIA.**
   1. Verejný obstarávateľ si vyhradzuje právo overenia všetkých skutočností uvedených v ponukách uchádzačov, bez predchádzajúceho súhlasu uchádzačov.
   2. Verejný obstarávateľ zruší vyhlásený postup zadávania zákazky, ak nebude splnená niektorá z podmienok v súlade s § 57 ods. 1 ZVO. Verejný obstarávateľ môže zrušiť vyhlásený postup zadávania zákazky, ak nastanú okolností podľa § 57 ods. 2 ZVO.
   3. Verejný obstarávateľ si vyhradzuje právo neuzavrieť zmluvu s úspešným uchádzačom, pokiaľ výsledkom verejného obstarávania bude vyššia finančná hodnota ponuky úspešného uchádzača ako predpokladaná hodnota zákazky podľa týchto SP.
   4. V použitom postupe verejného obstarávania platia pre ostatné ustanovenia neupravené týmito SP, príslušné ustanovenia ZVO a ostatných relevantných právnych predpisov platných na území Slovenskej Republiky.

**B. OPIS PREDMETU ZÁKAZKY.**

1. **ZÁKLADNÉ ÚDAJE CHARAKTERIZUJÚCE PREDMET ZÁKAZKY.**
   1. Predmetom zákazky je poskytnutie služby, konkrétne zabezpečenie prípravy, dovozu a výdaja stravy (raňajky, obedy ,večere) pre žiakov SOŠ Tisovec, žiakov školského internátu pri SOŠ Tisovec a zamestnancov SOŠ Tisovec. Prípravu, dovoz a výdaj stravy je potrebné zabezpečovať denne, okrem víkendov, sviatkov a školských prázdnin. Súčasťou predmetu zákazky je aj prenájom nebytového priestoru určeného na prevádzkovanie výdajne jedál a prenájom materiálno - technického vybavenia.
   2. Súčasťou zákazky je **zabezpečenie**:
      1. **stravovania**, ktoré sa musí realizovať (výdaj jedla) v zariadení v správe objednávateľa, **s priemerným počtom denne vydaných jedál** **144 ks** (raňajky - 35 ks, obedy – 74 ks, večera – 35 ks) pre žiakov, zamestnancov a iných stravníkov (ďalej len „stravníci“) využívajúcich priestory Stredná odborná škola, Jesenského 903, 980 61 Tisovec (ďalej len „školy“) s jeho súhlasom. Výdaj bude prostredníctvom čipových kariet a stravných lístkov. V prípade potreby zabezpečiť celodenné stravovanie počas školských prázdnin, a štátnych sviatkov podľa potrieb objednávateľa,
      2. **zabezpečenie občerstvenia, resp. stravovania s obsluhou** pri rôznych akciách organizovaných Objednávateľom, napr. Deň učiteľov, pre účastníkov školení, porád, súťaží organizovaných školou, Banskobystrickým samosprávnym krajom, organizáciou v zriaďovateľskej pôsobnosti BBSK a ostatnými organizáciami na základe objednávky Objednávateľa a pod.
   3. Predmet zákazky nie je rozdelený na časti, uchádzači budú predkladať ponuky na celý predmet zákazky. Vzhľadom k povahe predmetu zákazky nie je možné predmet nijakým spôsobom rozdeliť. Uchádzač musí predložiť ponuku na celý premet zákazky uvedený v časti B. Opis predmetu zákazky týchto SP a v prílohách týchto SP.
2. **VŠEOBECNÉ A KVALITATÍVNE POŽIADAVKY NA PREDMET ZÁKAZKY.**
   1. Miestom poskytovania predmetu zákazky je adresa uvedená v zmysle bodu č. 2, článku II. Rámcovej dohody o prevádzkovaní Výdajne jedál (Príloha č. 1 týchto SP).
   2. Predmet zákazky bude poskytovaný v čase a spôsobom v zmysle obchodných podmienok uvedených v Zmluvách (Príloha č. 1 a Príloha č. 2 týchto SP) odo dňa nadobudnutia účinnosti Zmlúv.
   3. Podklady, z ktorých bude úspešný uchádzač vychádzať pri zhotovovaní celkovej ceny za celý predmet zákazky sú obsiahnuté v súťažných podkladoch a ich prílohách.
   4. Spôsob plnenia, zodpovednosti, spolupôsobenie zmluvných strán a ďalšie obchodné podmienky sú zadefinované v Zmluvách, ktoré sú prílohou č. 1 a prílohou č. 2 týchto SP (Príloha č. 1 k SP Návrh rámcovej dohody o prevádzkovaní Výdajne jedál a Príloha č. 2 Návrh zmluvy o nájme).
   5. Verejný obstarávateľ upozorňuje uchádzačov/záujemcov, že Zmluvy, konkrétne: Rámcová dohoda o prevádzkovaní Výdajne jedál a Nájomná zmluva, medzi verejným obstarávateľom a úspešným uchádzačom na predmet zákazky uvedený v časti B. Opis predmetu zákazky týchto SP. Rámcová dohoda nadobúda platnosť dňom jej podpísania oprávnenými zástupcami oboch zmluvných strán a účinnosť dňom nasledujúcim po dni jej zverejnenia v Centrálnom registri zmlúv a v nadväznosti na účinnosť Nájomnej zmluvy č. 1/2024. Poskytovateľ podpisom Rámcovej dohody dáva výslovný súhlas so zverejnením celého jej znenia a jej prípadných budúcich dodatkov. Nájomná zmluva podľa zákona NR SR č. 446/2001 Z. z. o majetku vyšších územných celkov v znení neskorších predpisov, bola schválená Zastupiteľstvom Banskobystrického samosprávneho kraja, nadobúda platnosť dňom jej podpísania oprávnenými zástupcami oboch zmluvných strán a účinnosť dňom nasledujúcom po dni jej zverejnenia v Centrálnom registri zmlúv /www.crz.gov.sk/.
   6. Každý z uchádzačov je povinný zahrnúť do ceny všetky prípadné skutočnosti, ktoré nie sú uvedené v týchto SP, ale sú potrebné na plnenie predmetu zákazky v požadovanom čase a kvalite.
   7. Podrobný opis predmetu zákazky je uvedený v SP a v prílohách týchto SP. (Príloha č. 1 SP Návrh rámcovej dohody o prevádzkovaní Výdajne jedál a v Prílohe č. 2 SP Návrh zmluvy o nájme).
3. **DOKLADY A DOKUMENTY POŽADOVANÉ NA PREUKÁZANIE SPLNENIA POŽIADAVIEK VEREJNÉHO OBSTARÁVATEĽA NA PREDMET ZÁKAZKY.**
   1. Uchádzač predloží vo svojej ponuke **kompletne vyplnený Návrh uchádzača na plnenie kritérií** podľa časti G týchto SP v elektronickej podobe a to konkrétne (vo formáte **.doc/.docx** a vo formáte **.pdf v podpísanej forme**)**.**
   2. Uchádzač predloží vo svojej ponuke **kompletne vyplnenú Špecifikáciu predmetu zákazky** podľa Prílohy č. 3 k SP v elektronickej podobe a to konkrétne (vo formáte **.doc/.docx** a vo formáte **.pdf v podpísanej forme**)**.**

**C. OBCHODNÉ PODMIENKY.**

1. Verejný obstarávateľ určuje svoje obchodné podmienky poskytovania služby predmetu zákazky v Rámcovej dohode o prevádzkovaní Výdajne jedál a v Zmluve o nájme, ktoré budú uzavreté s úspešným uchádzačom. Rámcová dohoda o prevádzkovaní Výdajne jedál a Zmluva o nájme tvoria prílohu č. 1 a prílohu č. 2 týchto SP. **Uchádzač predložením ponuky vyjadruje súhlas so zmluvnými podmienkami, ktoré verejný obstarávateľ uviedol v prílohe č. 1 a v prílohe č. 2 týchto SP.**
2. Verejný obstarávateľ považuje zmluvné podmienky uvedené v prílohe č.1 a v prílohe č. 2 týchto SP za nemenné s výnimkou zmien vo formálnych náležitostiach zmlúv a takých zmien, ktoré by pozíciu verejného obstarávateľa (odberateľa/prenajímateľa) oproti úspešnému uchádzačovi (poskytovateľovi/nájomcovi) zvýhodňovali (išli by v neprospech úspešného uchádzača).
3. Zmluvy (Príloha č. 1 a Príloha č. 2 týchto SP) uzavreté týmto postupom verejného obstarávania nadobudnú platnosť, konkrétne: Rámcová dohoda o prevádzkovaní Výdajne jedál a Nájomná zmluva, medzi verejným obstarávateľom a úspešným uchádzačom na predmet zákazky uvedený v časti B. Opis predmetu zákazky týchto SP. Rámcová dohoda nadobúda platnosť dňom jej podpísania oprávnenými zástupcami oboch zmluvných strán a účinnosť dňom nasledujúcim po dni jej zverejnenia v Centrálnom registri zmlúv a v nadväznosti na účinnosť Nájomnej zmluvy č. 1/2024. Poskytovateľ podpisom Rámcovej dohody dáva výslovný súhlas so zverejnením celého jej znenia a jej prípadných budúcich dodatkov. Nájomná zmluva podľa zákona NR SR č. 446/2001 Z. z. o majetku vyšších územných celkov v znení neskorších predpisov, bola schválená Zastupiteľstvom Banskobystrického samosprávneho kraja, nadobúda platnosť dňom jej podpísania oprávnenými zástupcami oboch zmluvných strán a účinnosť dňom nasledujúcom po dni jej zverejnenia v Centrálnom registri zmlúv /www.crz.gov.sk/.

**D. SPÔSOB URČENIA CENY.**

1. Do konečnej (ponukovej) ceny, ktorá bude zmluvnou cenou, musia byť započítané všetky výdavky uchádzača súvisiace s poskytnutím služby ako je predmet zákazky podľa časti B. Opis predmetu zákazky a príslušných príloh týchto SP a podľa požiadaviek uvedených v Zmluvách (Príloha č. 1 a Príloha č. 2 týchto SP).
2. V konečnej (ponukovej) cene musia byť zahrnuté všetky náklady spojené s poskytovaním služby ako je predmet zákazky, vrátane všetkých súvisiacich služieb a poplatkov. Záujemca/uchádzač je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie zmlúv, pričom do svojich cien zahrnie všetky náklady spojené s plnením predmetu zákazky a s výkonom všetkých činností, ktoré upravujú Zmluvy, alebo ktoré zo zmlúv vyplývajú, licenciou a vysporiadaním práv tretích osôb, a akékoľvek ďalšie náklady, ktoré môžu uchádzačovi v súvislosti s plnením služby predmetu zákazky a akokoľvek ďalšie náklady, ktoré môžu uchádzačovi vzniknúť v súvislosti s plnením Zmlúv.
3. Navrhnutá cena bude v ponuke v členení:

* **celková cena za celý predmet zákazky v EUR bez DPH,**
* **sadzba a výška DPH v EUR,**
* **celková cena za celý predmet zákazky v EUR s DPH – kritérium na vyhodnotenie ponúk.**

Ak uchádzač nie je platiteľom DPH, uvedie navrhovanú zmluvnú cenu celkom. Na skutočnosť, že nie je platiteľom DPH, upozorní v ponuke.

1. V prípade, ak je uchádzač zahraničnou osobou, uvedie celkovú cenu predmetu zákazky ako cenu v EUR bez DPH (bez DPH platnej v krajine sídla uchádzača) navýšenú o aktuálne platnú sadzbu DPH v SR (DPH odvádza v prípade úspešnosti jeho ponuky verejný obstarávateľ).

**E. KRITÉRIÁ NA HODNOTENIE PONÚK A PRAVIDLÁ ICH UPLATNENIA.**

1. Ponuky sa vyhodnocujú na základe **najnižšej ceny.**

Pod cenou sa rozumie **celková cena za celý predmet zákazky (poskytnutie služby)** **v EUR s DPH**, ktorá je výsledkom vyplnenia návrhu uchádzača na plnenie kritéria vypracovaného uchádzačom v zmysle špecifikácie predmetu zákazky uvedenej v časti B. Opis predmetu zákazky a v prílohách týchto SP (porovnávací parameter – najnižšia cena) a v zmysle pravidiel uvedených v časti D Spôsob určenia ceny.

1. **Návrh uchádzača na plnenie kritérií musí byť predložený ako súčasť ponuky uchádzača v elektronickej podobe** vo formáte **.doc** a vo formáte **.pdf** Uchádzačom navrhovaná cena za predmet zákazky musí byť uvedená v EUR, matematicky zaokrúhlená na dve desatinné miesta.
2. Verejný obstarávateľ v zmysle § 66 ods. 7 písm. b) ZVO rozhodol, že vyhodnotenie splnenia podmienok účasti podľa § 40 ZVO a vyhodnotenie ponúk z hľadiska splnenia požiadaviek verejného obstarávateľa na predmet zákazky podľa ust. § 53 ZVO sa uskutoční po vyhodnotení ponúk na základe kritérií na vyhodnotenie ponúk.
3. **Úspešným uchádzačom sa stane uchádzač, ktorý vo svojej ponuke predloží najnižšiu celkovú cenu za celý predmet zákazky v EUR s DPH**. Poradie ostatných uchádzačov sa stanoví podľa stanoveného kritéria, t. j. na druhom mieste sa umiestni uchádzač s druhou najnižšou celkovou cenou za celý predmet zákazky, na treťom mieste sa umiestni uchádzač s treťou najnižšou celkovou cenou za celý predmet zákazky atď.

**F. PODMIENKY ÚČASTI UCHÁDZAČOV.**

Uchádzač musí spĺňať nasledujúce podmienky účasti.

1. **OSOBNÉ POSTAVENIE.**
   1. V zmysle § 32 ods. 1 ZVO, verejného obstarávania sa môže zúčastniť len ten, kto spĺňa tieto podmienky účasti týkajúce sa osobného postavenia:

a) nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,

b) nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov (§ 170 ods. 21 zákona č. 461/2003 Z.z. o sociálnom poistení v znení zákona č. 221/2019 Z.z., § 25 ods. 5 zákona č. 580/2004 Z.z. o zdravotnom poistení a o zmene a doplnení zákona č. 95/2002 Z.z. o poisťovníctve a o zmene a doplnení niektorých zákonov v znení zákona č. 221/2019 Z.z.) v Slovenskej republike alebo v štáte sídla, miesta podnikania alebo obvyklého pobytu,

c) nemá evidované daňové nedoplatky voči daňovému úradu a colnému úradu podľa osobitných predpisov (zákon č. 199/2004 Z.z. Colný zákon a o zmene a doplnení niektorých zákonov v znení neskorších predpisov, zákon č. 563/2009 Z.z. o správe daní (daňový poriadok) a o zmene a doplnení niektorých zákonov v znení neskorších predpisov) v Slovenskej republike alebo v štáte sídla, miesta podnikania alebo obvyklého pobytu,

d) nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,

e) je oprávnený dodávať tovar, uskutočňovať stavebné práce alebo poskytovať službu,

f) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu.

* 1. Ak v § 32 ods. 3 ZVO nie je ustanovené inak, uchádzač alebo záujemca preukazuje splnenie podmienok účasti podľa § 32 ods. 1 ZVO:

a) písm. a) doloženým výpisom z registra trestov nie starším ako tri mesiace ku dňu uplynutia lehoty na predkladanie ponúk,

b) písm. b) doloženým potvrdením zdravotnej poisťovne a Sociálnej poisťovne nie starším ako tri mesiace ku dňu uplynutia lehoty na predkladanie ponúk,

c) písm. c) doloženým potvrdením miestne príslušného daňového úradu a miestne príslušného colného úradu nie starším ako tri mesiace,

d) písm. d) doloženým potvrdením príslušného súdu nie starším ako tri mesiace ku dňu uplynutia lehoty na predkladanie ponúk,

e) písm. e) doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky,

f) písm. f) doloženým čestným vyhlásením.

* 1. Uchádzač alebo záujemca nie je povinný predkladať doklady podľa § 32 ods. 2 ZVO, ak verejný obstarávateľ alebo obstarávateľ je oprávnený použiť údaje z informačných systémov verejnej správy podľa osobitného predpisu (§ 1 ods. 1 zákona č. 177/2018 Z.z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) v znení zákona č. 221/2019 Z.z.). Ak uchádzač alebo záujemca nepredloží doklad podľa § 32 ods. 2 písm. a) ZVO, je povinný na účely preukázania podmienky podľa § 32 ods. 1 písm. a) ZVO poskytnúť verejnému obstarávateľovi alebo obstarávateľovi údaje potrebné na vyžiadanie výpisu z registra trestov (§ 10 ods. 4 zákona č. 330/2007 Z.z. o registri trestov a o zmene a doplnení niektorých zákonov v znení neskorších predpisov). Údaje podľa druhej vety verejný obstarávateľ alebo obstarávateľ oprávnený použiť údaje z informačných systémov verejnej správy podľa osobitného predpisu (§ 1 ods. 1 zákona č. 177/2018 Z.z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) v znení zákona č. 221/2019 Z.z.) bezodkladne zašle v elektronickej podobe prostredníctvom elektronickej komunikácie Generálnej prokuratúre Slovenskej republiky na vydanie výpisu z registra trestov.
  2. Ak uchádzač má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v § 32 ods. 2 ZVO alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.
  3. Ak právo štátu uchádzača so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača.
  4. Konečným rozhodnutím príslušného orgánu verejnej moci na účely preukazovania splnenia podmienok účasti sa rozumie:

a) právoplatné rozhodnutie príslušného správneho orgánu, proti ktorému nie je možné podať žalobu,

b) právoplatné rozhodnutie príslušného správneho orgánu, proti ktorému nebola podaná žaloba,

c) právoplatné rozhodnutie súdu, ktorým bola žaloba proti rozhodnutiu alebo postupu správneho orgánu zamietnutá alebo konanie zastavené alebo

d) iný právoplatný rozsudok súdu.

* 1. Uchádzač sa považuje za spĺňajúceho podmienky účasti týkajúce sa osobného postavenia podľa § 32 ods. 1 písm. b) a c) ZVO, ak zaplatil nedoplatky alebo mu bolo povolené nedoplatky platiť v splátkach.
  2. Uchádzač môže v zmysle § 152 ods. 1 ZVO preukázať splnenie podmienok účasti osobného postavenia podľa § 32 ods. 1 písm. a) až f) a ods. 2, 4 a 5 ZVO zápisom do zoznamu hospodárskych subjektov.
  3. Verejný obstarávateľ informuje uchádzačov, že doklady ktoré podľa § 32 ods. 3 ZVO nevyžaduje od uchádzačov z dôvodu použitia údajov z informačných systémov verejnej správy predkladať, sú:
* výpis z registra trestov uchádzača (výpis z registra trestov **právnickej osoby**)  podľa § 32 ods. 2 písm. a) ZVO, v prípade výpisu z registra trestov pre **fyzickú osobu** uchádzač verejnému obstarávateľovi predloží údaje v rozsahu podľa § 10 ods. 4 Zákona č. 330/2007 Z. z. o registri trestov a o zmene doplnení niektorých zákonov v znení neskorších predpisov, v zmysle ktorého bude verejný obstarávateľ oprávnený podať žiadosť a prevziať výpis/y z registra trestov
* potvrdenia zdravotnej poisťovne a Sociálnej poisťovne podľa § 32 ods. 2 písm. b) ZVO,
* potvrdenie miestne príslušného daňového úradu a miestne príslušného colného úradu podľa § 32 ods. 2 písm. c) ZVO,
* potvrdenie príslušného súdu o skutočnosti, že na majetok uchádzača nebol vyhlásený konkurz, nie  je  v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku podľa § 32 ods. 2 písm. d) ZVO,
* doklad o oprávnení dodávať tovar, uskutočňovať stavebné práce alebo poskytovať službu, ktorý zodpovedná predmetu zákazky podľa § 32 ods. 2 písm. e) ZVO.

Uvedené platí v prípade uchádzačov so sídlom alebo miestom podnikania v Slovenskej republike.

* 1. Z uvedeného teda vyplýva, že ak je uchádzač zapísaný v Zozname hospodárskych subjektov, predkladá odkaz na tento zápis. Ak uchádzač nie je zapísaný v Zozname hospodárskych subjektov, predkladá nasledovné doklady:
* **výpis z registra trestov** nie starší ako tri mesiace **fyzických osôb**, ktoré sú štatutárnym orgánom, členom štatutárneho orgánu, členom dozorného orgánu, prokuristom hospodárskeho subjektu, **resp. údaje potrebné na vyžiadanie výpisu/ov** z registra trestov týchto fyzických osôb.
* čestné vyhlásenie, že hospodársky subjekt nemá uložený zákaz účasti vo verejnom obstarávaní potvrdený končeným rozhodnutím v Slovenskej republike a v štáte sídla miesta podnikania alebo obvyklého pobytu.

1. **EKONOMICKÉ A FINAČNÉ POSTAVENIE.**
   1. Nepožaduje sa.
2. **TECHNICKÁ SPÔSOBILOSŤ ALEBO ODBORNÁ SPÔSOBILOSŤ.**
   1. Podmienky účasti technickej a odbornej spôsobilosti preukáže uchádzač predložením nasledujúcich dokladov:
      1. **Uchádzač preukáže splnenie podmienky účasti podľa § 34 ods. 1 písm. a) ZVO** **predložením zoznamu** **poskytnutých služieb za predchádzajúce tri roky od vyhlásenia verejného obstarávania** **s uvedením cien, lehôt dodania a odberateľov**; dokladom je referencia, ak odberateľom bol verejný obstarávateľ alebo obstarávateľ.

Minimálna úroveň.

**Podmienka účasti bude splnená, ak uchádzač horeuvedeným zoznamom preukáže poskytnutie služieb rovnakého charakteru ako je predmet zákazky uskutočnené za predchádzajúce 3 roky, t.j. 3 roky spätne od vyhlásenia verejného obstarávania v súhrnnej hodnote minimálne 50 000,00 EUR bez DPH.**

Pod poskytnutými službami rovnakého charakteru sa myslia *služby súvisiace s výdajom stravy*. Jednotlivé plnenia sa pre účely splnenia predmetnej podmienky účasti môžu sčitovať.

V prípade ak uchádzač predkladá zmluvu, referenciu alebo dôkaz o poskytnutí služby, ktorých uskutočnenie časovo presahuje posudzované obdobie, uchádzač v zozname uvedie zvlášť hodnotu iba za tú časť poskytnutia služby, ktorá bola poskytovaná v posudzovanom období (a len túto sumu uchádzač započíta do celkového súčtu poskytovaných služieb).

V prípade, ak poskytnutie služby poskytoval uchádzač ako člen združenia skupiny dodávateľov, vyčísli a započíta iba finančný objem, uskutočňovaný ním samotným.

Potvrdenia vydané v inej mene ako v eurách je potrebné prepočítať a to tak, že sumy uvedené v iných menách budú prepočítané kurzom ECB platným k prvému dňu v roku, v ktorom boli stavebné práce uskutočnené.

* + 1. **Uchádzač alebo záujemca môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby**, bez ohľadu na ich právny vzťah. V takomto prípade musí uchádzač alebo záujemca verejnému obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje záujemca alebo uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až g) a ods. 7; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky, na ktorú boli kapacity záujemcovi alebo uchádzačovi poskytnuté.

1. **DOPLŇUJÚCE INFORMÁCIE K PODMIENKAM ÚČASTI.**
   1. Predpokladom splnenia podmienok účasti je predloženie všetkých dokladov a dokumentov tak, ako je uvedené v oznámení o vyhlásení verejného obstarávania a v týchto SP. Všetky doklady preukázanie splnenia podmienok účasti predkladá uchádzač ako scany originálov alebo úradne overené kópie.
   2. Členovia komisie budú vyhodnocovať splnenie podmienok účasti aplikovaním postupov uvedených v § 40 ZVO a § 152 ods. (4) ZVO a vyhodnotenie ponúk z hľadiska splnenia požiadaviek verejného obstarávateľa na predmet zákazky podľa ust. § 53 ZVO sa uskutoční po vyhodnotení ponúk na základe kritérií na vyhodnotenie ponúk.
   3. Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne a splnenie podmienok účasti vo verejnom obstarávaní týkajúcich sa finančného a ekonomického postavenia a technickej spôsobilosti alebo odbornej spôsobilosti preukazuje spoločne. Oprávnenie dodávať tovar, uskutočňovať stavebné práce alebo poskytovať službu preukazuje člen skupiny len vo vzťahu k tej časti predmetu zákazky alebo koncesie, ktorú má zabezpečiť.
   4. V zmysle § 39 ods. 1 ZVO, hospodársky subjekt môže predbežne nahradiť doklady na preukázanie splnenia podmienok účasti určené verejným obstarávateľom predložením jednotného európskeho dokumentu. Náležitosti týkajúce sa jednotného európskeho dokumentu upravujú ust. § 39 ZVO, vyhlášky Úradu pre verejné obstarávanie č. 155/2016 Z.z., ktorou sa ustanovujú podrobnosti o jednotnom európskom dokumente a jeho obsahu a Vykonávacieho nariadenia Komisie (EÚ) 2016/7 z. 5. januára 2016, ktorým sa ustanovuje štandardný formulár pre jednotný európsky dokument pre obstarávanie.
   5. Verejný obstarávateľ umožňuje hospodárskym subjektom prehlásiť splnenie podmienok účasti finančného a ekonomického postavenia a podmienky účasti technickej alebo odbornej spôsobilosti prostredníctvom globálneho údaju, uvedeného v oddiely α IV. časti jednotného európskeho dokumentu.
   6. Uchádzač, subdodávateľ, alebo osoba, ktorej zdroje či kapacity majú byť použité na preukázanie splnenia podmienok účasti môže predbežne nahradiť doklady na preukázanie splnenia podmienok účasti jednotným európskym dokumentom. Súhrnný materiál obsahujúci zhrnutie základných informácií o Jednotnom európskom dokumente pre verejné obstarávanie so zameraním na jednotlivé subjekty verejného obstarávania a s praktickým návodom na jeho vypĺňanie. Viac informácií ako aj samotný formulár vo formáte .rtf je možné nájsť na webovom sídla Úradu pre verejné obstarávanie na adrese: <https://www.uvo.gov.sk/zaujemca-uchadzac/jednotny-europsky-dokument-jed>

**G. NÁVRH UCHÁDZAČA NA PLNENIE KRITÉRIÍ**

**Postup verejného obstarávania:** nadlimitná zákazka zadávaná postupom verejnej súťaže podľa § 66 ods. 7 písm. b) ZVO

**Druh zákazky:** poskytnutie služby

**Predmet zákazky:** **Zabezpečenie stravovania pre žiakov Strednej odbornej školy, Jesenského 903, 980 61 Tisovec**

**Verejný obstarávateľ:** Stredná odborná škola, Jesenského 930, 980 61 Tisovec

**Obchodné meno uchádzača:** *(vyplní záujemca/uchádzač)*

**Sídlo alebo miesto podnikania:** *(vyplní záujemca/uchádzač)*

**IČO uchádzača:** *(vyplní záujemca/uchádzač)*

**Kontaktná osoba uchádzača:** *(vyplní záujemca/uchádzač)*

**Tel. a E-mail:** *(vyplní záujemca/uchádzač)*

**Návrh uchádzača na plnenie kritérií** *(vyplní záujemca/uchádzač)*

*Pozn.: Uchádzačom uvedená cena musí vychádzať z týchto súťažných podkladov a ich príloh.*

|  |  |  |  |
| --- | --- | --- | --- |
| **Členenie predmetu zákazky** | **Celková cena za celý predmet zákazky v EUR bez DPH** | **Výška DPH v EUR** | **Celková cena za celý predmet zákazky v EUR s DPH** |
| Zabezpečenie stravovania pre žiakov Strednej odbornej školy, Jesenského 903, 980 61 Tisovec (za požadované obdobie) | **0,00** | **0,00** | **0,00** |

***V prípade, ak uchádzač je zdaniteľnou osobou pre DPH, uvedie v stĺpci „*Cena za celý predmet zákazky v EUR s DPH*” sumu zo stĺpca „*Cena za celý predmet zákazky *v EUR bez DPH“ navýšenú o aktuálne platnú sadzbu DPH. V prípade, ak uchádzač nie je zdaniteľnou osobou pre DPH, uvedie v stĺpci „*Cena za celý predmet zákazky v EUR s DPH*” rovnakú sumu ako uviedol v stĺpci „*Cena za celý predmet zákazky *v EUR bez DPH“. V prípade, ak je uchádzač zahraničnou osobou, uvedie v stĺpci „*Celková cena za celý predmet zákazky v EUR s DPH*” sumu zo stĺpca „*Cena za celý predmet zákazky *v EUR bez DPH“ (bez DPH platnej v krajine sídla uchádzača) navýšenú o aktuálne platnú sadzbu DPH v SR (DPH odvádza v prípade úspešnosti jeho ponuky verejný obstarávateľ).***

**Uchádzač vyhlasuje, že \* JE / NIE JE platiteľom DPH (uchádzač zakrúžkuje relevantný údaj).**

**Ako uchádzač týmto čestne vyhlasujem, že uvedený návrh na plnenie stanoveného kritéria je v súlade s predloženou ponukou a jej prílohami.**

V ...............................dňa......................... ......................................................................................

Potvrdenie štatutárnym orgánom uchádzača:

titul, meno, priezvisko, funkcia, podpis, pečiatka

*Poznámka:*

* *dátum musí byť aktuálny vo vzťahu ku dňu uplynutia lehoty na predkladanie ponúk,*
* *návrh uchádzača na plnenie kritérií musí byť v zmysle SP vložený do systému JOSEPHINE vo formáte .doc/x a vo formáte*

*.pdf“,*

* *uchádzač zaokrúhli svoje návrhy v zmysle matematických pravidiel na 2 desatinné miesta.*